|  |  |
| --- | --- |
| **Hajdúszoboszlói Polgármesteri Hivatal****Egészségügyi és Szociális Iroda**4200 Hajdúszoboszló, Hősök tere 1.Telefon: +36 70 489 4656 | kódszám |

|  |  |  |
| --- | --- | --- |
| Ügyiratszám: HSZ/111174/2022(A 2022. szeptember 20-i bizottsági ülés jegyzőkönyvének melléklete)  | Ügyintéző: | Dede Erika irodavezető  |
| Ellenőrizte: |  |
| Megtárgyalja:  | Szociális és Egészségügyi Bizottság |

**ELŐTERJESZTÉS**

**a Bursa Hungarica Felsőoktatási Önkormányzati Ösztöndíjpályázat rendszer Szabályzatának módosítására**

**Tisztelt Bizottság!**

Az Emberi Erőforrások Minisztériuma a hátrányos helyzetű, szociálisan rászoruló fiatalok számára ismételten kiírta a **Bursa Hungarica** Felsőoktatási Önkormányzati Ösztöndíjpályázatot, hasonló feltételekkel, mint az előző években.

**A pályázati program 2023. évi fordulójához történő** csatlakozásról 2022. szeptember 22-i ülésén dönt a Tisztelt Képviselő-testület. Ahhoz hogy a csatlakozást követően a pályázatokat időben ki tudjuk írni, valamint megfeleljünk a hatályos jogszabályoknak és az aktuális Szerződési Feltételekben foglaltaknak szükséges a szabályzat módosítása.

Az elmúlt időszakban támogatási összeget nem emeltük, azonban a T. Bizottság és Hajdúszoboszló Város Képviselő-testülete - a szakiroda támogatásával – kérte annak emelését. Az ösztöndíj összegének emelésének következtében várható többletkiadás rendelkezésre áll a költségvetésben.

**A módosítások és a kiegészítések a következők:**

**1./** A szabályzat II. Általános rész 1. pontjának kiegészítése szükséges az alábbiak szerint

1. A Bursa Hungarica Ösztöndíjrendszer eljárásrendje és ezen Szabályzat
* a nemzeti felsőoktatásról szóló 2011. évi CCIV. törvény
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet
* a szociális igazgatásról és szociális ellátásokról szóló 1993. évi III. törvény
* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011. (XII. 31.) Korm. rendelet
* Magyarország helyi önkormányzatairól szóló 2011. évi CLXXXIX. törvény
* a polgárok személyi adatainak és lakcímének nyilvántartásáról szóló 1992. évi LXVI. törvény
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény
* az elektronikus ügyintézés részletszabályairól szóló 451/2016. (XII.19.) Korm. rendelet
* az információs önrendelkezési jogról és az információszabadságról szóló 2011. évi CXII. törvény
* a Büntető Törvénykönyvről szóló 2012. évi C. törvény
* az információs önrendelkezési jogról és információszabadságról szóló 2011. évi CXII. törvény
* a közfeladatot ellátó közérdekű vagyonkezelő alapítványokról szóló 2021. évi IX. törvény
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/45/EK irányelv hatályon kívül helyezéséről szóló az Európai Parlament és a Tanács (EU) 2016/679 rendeletében (továbbiakban: GDPR) vonatkozó rendelkezéseivel, valamint
* az Általános Szerződési Feltételekben meghatározottakkal összhangban került kidolgozásra.

**2./** A szabályzat III. rész/A szabályzat hatályának teljes kicserélése szükséges az alábbiak szerint:

***A szabályzat hatálya***

***1a) Az "A" típusú pályázatra azok az önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.***

***Az ösztöndíjra pályázhatnak a 2022 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2023 őszén már nem áll fenn, úgy a 2023/2024. tanév első félévére eső ösztöndíj már nem kerül folyósításra.***

***Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2022/2023. tanév második félévére a beiratkozott hallgató aktív hallgatói jogviszonnyal rendelkezzen.***

***b) A "B" típusú  pályázatra azok az önkormányzat területén lakóhellyel rendelkező, hátrányos szociális helyzetű a 2022/2023. tanévben utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázók jelentkezhetnek, akik a 2023/2024. tanévtől kezdődően felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni.***

***A „B” típusú pályázatra jelentkezők közül csak azok részesülhetnek ösztöndíjban, akik a 2023. évi általános felvételi eljárásban először nyernek felvételt felsőoktatási intézménybe, és tanulmányaikat a 2023/2024. tanévben ténylegesen megkezdik.***

***c) Nem részesülhet ösztöndíjban az a pályázó, aki:***

***- a Magyar Honvédség és a rendvédelmi feladatot ellátó szervek hivatásos és szerződéses állományú hallgatója***

***- doktori (PhD) képzésben vesz részt***

***- kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt***

***- a pályázó háztartásában az egy főre jutó havi jövedelem meghaladja az V. rész 1. pontban és 1a) alpontban meghatározott jövedelmi értékhatárokat***

**3./** A szabályzatIV.rész 4a). pontja az alábbiakra módosul:

4a) Az ösztöndíj összege „A” típusú és „B” típusú pályázat esetén legfeljebb havi 7.000.- Ft.

**4./** A szabályzatV. 1. pontja az alábbiakra módosul:

1. Az ösztöndíj összege a jövedelmi feltételek alapján:

|  |  |  |  |
| --- | --- | --- | --- |
|  | **A.**Egy főre jutó nettó jövedelem | **B.** Adható támogatás összege/hó | **C.** A mindenkori öregségi nyugdíj %-a |
|  **1.** | 0-99.750 Ft | 7000 Ft |  0%-350%-áig |
|  **2.** | 99.751 -128.250 Ft |  6000 Ft |  350 %-ot meghaladó - 450 %-ig |
|  **3.**  | 128.251-156.750 Ft | 5000 Ft |  450 %-ot meghaladó -550 %-ig |

**5./** A szabályzatVI. 2. pontja az alábbiakra módosul:

1. Jelen szabályzat rendelkezéseit a Bursa Hungarica Felsőoktatási Önkormányzati Ösztöndíjpályázat 2023. évi fordulójához benyújtott pályázatok és a felülvizsgálatok esetében kell alkalmazni, azzal hogy a felülvizsgálatoknál a korábban megállapított támogatási összeg kerül továbbfolyósításra. A ………SZEB számú határozattal elfogadott és HSZ/11174-10/2022 ügyiratszámmal iktatott szabályzat 2022. október 01-től hatályos és ezzel egyidejűleg a 38/2021. (IX.21.) SZEB számú határozattal elfogadott szabályzat hatályát veszti.

**Kérem a Tisztelt Bizottságot az előterjesztés mellékletével együtt megtárgyalni és elfogadni szíveskedjen.**

**Határozati Javaslat:**

Hajdúszoboszló Város Önkormányzatának Szociális és Egészségügyi Bizottsága az előterjesztést támogatja és az előterjesztés mellékletét képező Hajdúszoboszló Város Önkormányzatának 2022. október 1-től hatályos Bursa Hungarica Felsőoktatási Önkormányzati Ösztöndíjpályázat Szabályzatát és 1. sz. mellékletét elfogadja.

Felelős: irodavezető

Határidő: folyamatos

Hajdúszoboszló, 2022. szeptember 15.

  **Dede Erika**  irodavezető